title: Neuvoston päätös 2005/109/YUTP, tehty 24 päivänä tammikuuta 2005, sopimuksen tekemisestä Euroopan unionin ja Marokon kuningaskunnan välillä Marokon kuningaskunnan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)

text:
               8.2.2005

               FI

               Euroopan unionin virallinen lehti

               L 34/46

         NEUVOSTON PÄÄTÖS 2005/109/YUTP,
   tehty 24 päivänä tammikuuta 2005,
   sopimuksen tekemisestä Euroopan unionin ja Marokon kuningaskunnan välillä Marokon kuningaskunnan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 12 päivänä heinäkuuta 2004 yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1)

               (2)

               Yhteisen toiminnan 11 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksensa puheenjohtajavaltio neuvotteli korkeana edustajana toimivan pääsihteerin avustamana Euroopan unionin ja Marokon kuningaskunnan välisen sopimuksen Marokon kuningaskunnan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Marokon kuningaskunnan välinen sopimus Marokon kuningaskunnan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).
   Sopimuksen teksti on tämän päätöksen liitteenä.
   2 artikla
   Oikeutetaan neuvoston puheenjohtaja nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 24 päivänä tammikuuta 2005.

            Neuvoston puolesta

            Puheenjohtaja

         F. BODEN

      (1)  EUVL L 252, 28.7.2004, s. 10.
   Euroopan unionin ja Marokon kuningaskunnan
   SOPIMUS
   Marokon kuningaskunnan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)
   EUROOPAN UNIONI (EU)
   ja
   MAROKON KUNINGASKUNTA,
   jäljempänä ’osapuolet’, jotka
   OTTAVAT HUOMIOON:

               —

               Euroopan unionin neuvoston 12 päivänä heinäkuuta 2004 Euroopan unionin sotilasoperaatiosta Bosnia ja Hertsegovinassa hyväksymän yhteisen toiminnan 2004/570/YUTP (1),

               —

               Marokon kuningaskunnalle esitetyn kutsun osallistua EU-johtoiseen operaatioon,

               —

               onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen tehdä sopimus Marokon kuningaskunnan joukkojen osallistumisesta EU-johtoiseen operaatioon,

               —

               poliittisten ja turvallisuusasioiden komitean 21 päivänä syyskuuta 2004 tekemän päätöksen BiH/1/2004 (2) Marokon kuningaskunnan osallistumisen hyväksymisestä Euroopan unionin sotilasoperaatioon Bosnia ja Hertsegovinassa,

               —

               poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 (3) osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten,

         OVAT SOPINEET SEURAAVAA:
   1 artikla
   Operaatioon osallistuminen
   1.   Marokon kuningaskunta liittyy tämän sopimuksen määräysten ja kenties tarvittavien täytäntöönpanojärjestelyjen mukaisesti Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyyn yhteiseen toimintaan 2004/570/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Marokon kuningaskunnan osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Marokon kuningaskunta varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

               —

               yhteistä toimintaa 2004/570/YUTP ja siihen mahdollisesti tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Marokon kuningaskunnan operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti.
   5.   Marokon kuningaskunta antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Marokon kuningaskunnan EU:n sotilaalliseen kriisinhallintaoperaatioon lähettämien joukkojen ja henkilöstön asemaan sovelletaan joukkojen asemasta Euroopan unionin ja vastaanottavan valtion välillä sovittuja määräyksiä, jos sellaiset ovat olemassa.
   2.   Bosnia ja Hertsegovinan ulkopuolella sijaitseviin esikuntiin tai johtoyksiköihin lähetettyjen joukkojen ja henkilöstön asemaan sovelletaan asianomaisten esikuntien ja johtoyksiköiden ja Marokon kuningaskunnan välisiä järjestelyjä.
   3.   Marokon kuningaskunta käyttää lainkäyttövaltaansa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen joukkojen asemaa koskevien määräysten soveltamista.
   4.   Marokon kuningaskunta vastaa kaikista EU:n sotilaalliseen kriisinhallintaoperaatioon osallistumiseen liittyvien, sen joukkojen tai henkilöstön jäsenten esittämien tai niitä koskevien vaatimusten ratkaisemisesta. Marokon kuningaskunta vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkoja tai henkilöstön jäsentä vastaan.
   5.   Marokon kuningaskunta sitoutuu antamaan tämän sopimuksen allekirjoituksen yhteydessä lausuman, jossa se luopuu EU:n sotilaalliseen kriisinhallintaoperaatioon osallistuville valtioille esitettävistä korvausvaatimuksista.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoituksen yhteydessä lausuman, jossa ne luopuvat korvausvaatimuksista, kun on kyse Marokon kuningaskunnan osallistumisesta EU:n sotilaalliseen kriisinhallintaoperaatioon.
   3 artikla
   Turvaluokitellut tiedot
   1.   Marokon kuningaskunta toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (4) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja Marokon kuningaskunta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Marokon kuningaskunnalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EU:n operaation komentaja voi Marokon kuningaskuntaa kuultuaan milloin tahansa pyytää Marokon kuningaskunnan osallisuuden pois vetämistä.
   5.   Marokon kuningaskunta nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Marokon kuningaskunta vastaa kaikista sen operaatioon osallistumiseen liittyvistä kustannuksista, elleivät ne kuulu yhteisiin kustannuksiin sen mukaisesti, mitä säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla 23 päivänä helmikuuta 2004 tehdyssä neuvoston päätöksessä 2004/197/YUTP (5).
   2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, menetys taikka vahinko, Marokon kuningaskunta maksaa korvauksia, jos sen on todettu olevan korvausvastuussa, tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä, jos sellaiset ovat olemassa, vahvistettujen edellytysten mukaisesti.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Marokon kuningaskunnan asianmukaisten viranomaisten välillä.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Marokon kuningaskunnan operaatioon osallistumisen ajan.

      Tehty Brysselissä  englannin kielellä neljänä kappaleena.

            Euroopan unionin puolesta

            Marokon kuningaskunnan puolesta

      (1)  EUVL L 252, 28.7.2004, s. 10.

      (2)  EUVL L 324, 27.10.2004, s. 20.

      (3)  EUVL L 325, 28.10.2004, s. 64, päätös sellaisena kuin se on muutettuna päätöksellä BiH/5/2004 (EUVL L 357, 2.12.2004, s. 39).

      (4)  EYVL L 101, 11.4.2001, s. 1. Päätös sellaisena kuin se on viimeksi muutettuna päätöksellä 2004/194/EY (EUVL L 63, 28.2.2004, s. 48).

      (5)  EUVL L 63, 28.2.2004, s. 68.
   Sopimuksen 2 artiklan 5 ja 6 kohdassa tarkoitetut
   LAUSUMAT
   EU:n jäsenvaltioiden lausuma:
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Marokon kuningaskunnalle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti Marokon kuningaskunnan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui Marokon kuningaskunnan omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Marokon kuningaskunnan lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Marokon kuningaskunnan lausuma:
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltava Marokon kuningaskunta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: 2009/506/EY: Komission päätös, tehty 30 päivänä kesäkuuta 2009 , harvinaislääkkeitä käsittelevän komitean jäsenten nimittämisestä (ETA:n kannalta merkityksellinen teksti)

text:
               1.7.2009

               FI

               Euroopan unionin virallinen lehti

               L 171/47

      KOMISSION PÄÄTÖS,
   tehty 30 päivänä kesäkuuta 2009,
   harvinaislääkkeitä käsittelevän komitean jäsenten nimittämisestä
   (ETA:n kannalta merkityksellinen teksti)
   (2009/506/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (1) ja erityisesti sen 4 artiklan 3 kohdan,
   ottaa huomioon Euroopan lääkeviraston 3 päivänä huhtikuuta 2009 antaman suosituksen,
   sekä katsoo seuraavaa:

               (1)

               Asetuksen (EY) N:o 141/2000 4 artiklan mukaisesti perustetun harvinaislääkkeitä käsittelevän komitean, jäljempänä ”komitea”, jäsenistä neljän toimikausi päättyy 15 päivänä huhtikuuta 2009. Yksi komitean jäsenistä, jonka toimikausi päättyi, oli komission Euroopan lääkeviraston suosituksesta nimeämä. Kolme muuta jäsentä, joiden toimikausi päättyi, oli komission nimeämiä, ja he edustivat potilasjärjestöjä. Siksi on tarpeen nimittää komiteaan neljä uutta jäsentä.

               (2)

               Euroopan lääkevirasto on suositellut nimitettäväksi yhtä henkilöä.

               (3)

               Komitean jäsenet nimitetään kolmivuotiskaudeksi, joka alkaa 1 päivänä heinäkuuta 2009,

         ON PÄÄTTÄNYT SEURAAVAA:
   1 artikla
   1.   Nimitetään seuraava henkilö harvinaislääkkeitä käsittelevän komitean, jäljempänä ”komitea”, jäseneksi edustamaan potilasjärjestöjä kolmivuotiskaudeksi, joka alkaa 1 päivänä heinäkuuta 2009:
   Lesley Claire GREENE.
   2.   Nimitetään seuraavat henkilöt komitean jäseniksi edustamaan potilasjärjestöjä kolmivuotiskaudeksi, joka alkaa 1 päivänä heinäkuuta 2009:

               Birthe Byskov HOLM

               tri Marie Pauline EVERS.

         2 artikla
   Nimitetään Euroopan lääkeviraston suosituksesta seuraava henkilö uudelleen komitean jäseneksi kolmivuotiskaudeksi, joka alkaa 1 päivänä heinäkuuta 2009:
   tri David LYONS.

      Tehty Brysselissä 30 päivänä kesäkuuta 2009.

            Komission puolesta

         Günter VERHEUGEN

            Varapuheenjohtaja

      (1)  EYVL L 18, 22.1.2000, s. 1.


title: Euroopan parlamentin päätös (EU) 2015/1647, annettu 29 päivänä huhtikuuta 2015, vastuuvapauden myöntämisestä Euroopan pankkiviranomaisen talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/204

      EUROOPAN PARLAMENTIN PÄÄTÖS (EU) 2015/1647,
      annettu 29 päivänä huhtikuuta 2015,
      vastuuvapauden myöntämisestä Euroopan pankkiviranomaisen talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan pankkiviranomaisen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan pankkiviranomaisen tilinpäätöksestä varainhoitovuodelta 2013 sekä viranomaisen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä viranomaiselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (5) ja erityisesti sen 64 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0072/2015),

         1.

            myöntää Euroopan pankkiviranomaisen toimitusjohtajalle vastuuvapauden viranomaisen talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan pankkiviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 112.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 331, 15.12.2010, s. 12.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2009/188/EY,Euratom: Euroopan parlamentin päätös 22. huhtikuuta 2008 vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/64

      EUROOPAN PARLAMENTIN PÄÄTÖS

   22. huhtikuuta 2008
   vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2006
   (2009/188/EY, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (SEC(2007) 1056 — C6-0390/2007, SEC(2007) 1055 — C6-0362/2007) (2),
   ottaa huomioon koulutuksen, audiovisuaalialan ja kulttuurin toimeenpanoviraston lopullisen tilinpäätöksen varainhoitovuodelta 2006 (3),
   ottaa huomioon komission vuosikertomuksen vastuuvapauden myöntävälle viranomaiselle varainhoitovuotta 2005 koskevien vastuuvapauden myöntämispäätösten seurannasta (KOM(2007) 538, KOM(2007) 537) sekä Euroopan parlamentille varainhoitovuotta 2005 koskevien vastuuvapauden myöntämispäätösten seurannasta annetun komission kertomuksen liitteenä olevan komission valmisteluasiakirjan (SEC(2007) 1185, SEC(2007) 1186),
   ottaa huomioon komission tiedonannon vuoden 2006 politiikan saavutuksista (KOM(2007) 67),
   ottaa huomioon komission tiedonannon ”Yhteenveto komission hallintosaavutuksista vuonna 2006” (KOM(2007) 274),
   ottaa huomioon komission vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista (KOM(2007) 280) sekä vastuuvapauden myöntävälle viranomaiselle vuonna 2006 toimitetuista sisäisistä tarkastuksista annetun vuosikertomuksen liitteenä olevan komission valmisteluasiakirjan (SEC(2007) 708),
   ottaa huomioon komission kertomuksen jäsenvaltioiden vastauksista tilintarkastustuomioistuimen vuosikertomukseen varainhoitovuodelta 2005 (KOM(2007) 118),
   ottaa huomioon Euroopan avoimuusaloitteesta 3. toukokuuta 2006 hyväksytyn komission vihreän kirjan (KOM(2006) 194),
   ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (4),
   ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005) 252),
   ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006) 9), komission seurantaraportin neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2007) 86) sekä raportin liitteenä olevan komission valmisteluasiakirjan (SEC(2007) 311),
   ottaa huomioon tilintarkastustuomioistuimen lausunnon nro 6/2007 jäsenvaltioiden vuotuisista yhteenvedoista, ”kansallisista ilmoituksista” sekä kansallisten tarkastuselinten EU-varojen osalta tekemästä tarkastustyöstä (5),
   ottaa huomioon komission toimintasuunnitelman komission valvontatehtävän vahvistamiseksi rakennetoimien yhteisen hallinnoinnin yhteydessä (KOM(2008) 97),
   ottaa huomioon komission kertomuksen neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2008) 110) sekä kertomuksen liitteenä olevan komission valmisteluasiakirjan (SEC(2008) 259),
   ottaa huomioon tilintarkastustuomioistuimen kertomuksen koulutuksen, audiovisuaalialan ja kulttuurin toimeenpanoviraston tilinpäätöksestä varainhoitovuodelta 2006 sekä toimeenpanoviraston vastaukset (6),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (7),
   ottaa huomioon neuvoston 12. helmikuuta 2008 antaman suosituksen (5855/2008 — C6-0083/2008),
   ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (8) ja erityisesti sen 55 artiklan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (9) ja erityisesti sen 14 artiklan 3 kohdan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (10) ja erityisesti sen 66 artiklan ensimmäisen ja toisen kohdan,
   ottaa huomioon koulutukseen, audiovisuaalialaan ja kulttuuriin liittyvää yhteisön toimintaa hallinnoivan koulutuksen, audiovisuaalialan ja kulttuurin toimeenpanoviraston perustamisesta neuvoston asetuksen (EY) N:o 58/2003 mukaisesti 14. tammikuuta 2005 tehdyn komission päätöksen 2005/56/EY (11),
   ottaa huomioon työjärjestyksen 70 artiklan ja liitteen V,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A6-0109/2008),

               A.

               ottaa huomioon, että EY:n perustamissopimuksen 274 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               myöntää koulutuksen, audiovisuaalialan ja kulttuurin toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2006;

               2.

               esittää huomautuksensa päätöslauselmassa, joka on erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka III — Komissio;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka III — Komissio ja siihen erottamattomasti kuuluvan päätöslauselman koulutuksen, audiovisuaalialan ja kulttuurin toimeenpanoviraston johtajalle, neuvostolle, komissiolle, yhteisöjen tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 261, 31.10.2007, s. 32.

      (4)  EUVL C 107, 30.4.2004, s. 1.

      (5)  EUVL C 216, 14.9.2007, s. 3.

      (6)  EUVL C 309, 19.12.2007, s. 13.

      (7)  EUVL C 274, 15.11.2007, s. 130.

      (8)  EYVL L 248, 16.9.2002, s. 1.

      (9)  EYVL L 11, 16.1.2003, s. 1.

      (10)  EUVL L 297, 22.9.2004, s. 6.

      (11)  EUVL L 24, 27.1.2005, s. 35.


title: Komission päätös (EU) 2016/995, annettu 26 päivänä lokakuuta 2015, valtiontuesta SA.24571 – 2009/C (ex C 1/09, NN 69/08), jonka Unkari on myöntänyt yritykselle MOL Nyrt. (tiedoksiannettu numerolla C(2015) 7324) (ETA:n kannalta merkityksellinen teksti)

text:
               21.6.2016

               FI

               Euroopan unionin virallinen lehti

               L 162/22

         KOMISSION PÄÄTÖS (EU) 2016/995,
   annettu 26 päivänä lokakuuta 2015,
   valtiontuesta SA.24571 – 2009/C (ex C 1/09, NN 69/08), jonka Unkari on myöntänyt yritykselle MOL Nyrt.

         (tiedoksiannettu numerolla C(2015) 7324)

   (Ainoastaan unkarinkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   ottaa huomioon komission päätöksen, jolla aloitettiin Euroopan unionin toiminnasta tehdyn sopimuksen 108 artiklan 2 kohdassa tarkoitettu menettely, joka koskee tukea SA.24571 (ex C 1/09, NN 69/08) (1),
   on edellä mainittujen artiklojen mukaisesti kehottanut asianomaisia esittämään huomautuksensa ja ottanut huomioon nämä huomautukset,
   sekä katsoo seuraavaa:
   1.   TAUSTA

   1.1   Asianomaiset toimenpiteet

               (1)

               Kaivostoimintaa Unkarissa sääntelevät yleiset säännöt on vahvistettu vuonna 1993 annetussa laissa, jäljempänä ’kaivoslaki’ (2). Laissa erotellaan kaivostoiminta sen mukaan, harjoitetaanko sitä i) toimiluvan (3) vai ii) luvan (4) nojalla. Mineraalivarojen hyödyntämisestä on kummassakin tapauksessa maksettava valtiolle kaivosmaksu, jonka suuruus on tietty prosenttiosuus tuotettavien mineraalien arvosta.

               (2)

               Kaivoslaissa säädetään, että jos luvan saanut kaivosyhtiö ei aloita tuotantoa viiden vuoden kuluessa luvan myöntämisestä, kaivosoikeudet perutaan. Kaivoslain 26/A §:n 5 momentin mukaan määräaikaa voidaan kuitenkin pidentää kaivosviranomaisen ja kaivosyhtiön välisellä sopimuksella. Tällöin kaivosyhtiön on maksettava kaivosmaksu, joka on suurempi kuin alkuperäisen hakemuksen hetkellä sovellettu maksu mutta enintään 1,2-kertainen alkuperäiseen maksuun verrattuna.

               (3)

               Öljy- ja kaasuyhtiö Magyar Olaj- és Gázipari Nyrt., jäljempänä ’MOL’, on saanut useaan kertaan luvan hiilivetyjen hyödyntämiseen. Koska MOL ei aloittanut hiilivetyjen hyödyntämistä viiden vuoden kuluessa luvan saamisesta, toimivaltainen ministeri päätti 22 päivänä joulukuuta 2005 pidentää sopimusta MOL:n kanssa, jäljempänä ’vuoden 2005 sopimus’. Vuoden 2005 sopimuksessa määrättiin, että MOL:n on vastineeksi luvan pidentämisestä maksettava vuoteen 2020 saakka maksua, joka lasketaan vuosittain ja jonka määrä on alkuperäisestä luvasta peritty 12 prosentin kaivosmaksu korotettuna tietyllä kertoimella (1,020–1,050).

               (4)

               Kaivoslain muutoksella, joka tuli voimaan 8 päivänä tammikuuta 2008, jäljempänä ’kaivoslain vuoden 2008 muutos’, korotettiin hiilivetyjen tuotantoon tarkoitetuista luvista perittävän kaivosmaksun määrää 12 prosentista 30 prosenttiin tuotettujen mineraalivarojen arvosta (5). Korotettua kaivosmaksua ei sovellettu niihin talouden toimijoihin, joiden tuotantolupia oli pidennetty jo aiemmin.

         1.2   Muodollisen tutkintamenettelyn aloittaminen

               (5)

               Komissio päätti 13 päivänä tammikuuta 2009 aloittaa Euroopan unionin toiminnasta tehdyn sopimuksen, jäljempänä ’SEUT-sopimus’ (6), 108 artiklan 2 kohdassa tarkoitetun muodollisen tutkintamenettelyn toimenpiteistä, jotka Unkari oli toteuttanut MOL:n eduksi ja joiden väitettiin olevan valtiontukea. Komission 13 päivänä tammikuuta 2009 tekemä päätös valtiontuesta SA.24571 (ex C 1/09, NN 69/08) julkaistiin Euroopan unionin virallisessa lehdessä28 päivänä maaliskuuta 2009 (7).

               (6)

               Komissio esitti menettelyn aloittamista koskevassa päätöksessään huolensa siitä, että Unkarin toteuttamien toimenpiteiden sarjasta saattoi aiheutua MOL:lle valikoivaa etua. Toimenpiteiden sarja käsitti kaksi osaa: vuoden 2005 sopimus sekä kaivoslain vuoden 2008 muutos. Komission alustavan arvioinnin mukaan Unkarin viranomaiset suosivat MOL:ää saman lupajärjestelmän mukaisesti toimiviin kilpailijoihin nähden.

         1.3   Muodollisen tutkintamenettelyn päättäminen

               (7)

               Komissio katsoi Unkarin MOL:lle myöntämästä valtiontuesta SA.24571 (ex C 1/09, NN 69/08) antamassaan päätöksessä 2011/88/EU (8), jäljempänä ’kiistanalainen päätös’, että MOL:n hyväksi toteutettu toimenpide eli vuoden 2005 sopimus sekä kaivoslain vuoden 2008 muutos olivat yhdessä SEUT-sopimuksen 107 artiklan 1 kohdassa tarkoitettua valtiontukea, joka ei sovellu sisämarkkinoille. Komissio kehotti Unkaria perimään tuen takaisin MOL:ltä markkinoilla ennen tuen myöntämistä vallinneen tilanteen palauttamiseksi (9).

         1.4   Unionin yleisen tuomioistuimen asiassa T-499/10, MOL Nyrt. v. Euroopan komissio, 12 päivänä marraskuuta 2013 antama tuomio

               (8)

               MOL:n nostaman kanteen perusteella yleinen tuomioistuin kumosi asiassa T-499/10 12 päivänä marraskuuta 2013 antamassaan tuomiossa (10) kiistanalaisen päätöksen todeten, että toimenpiteen valikoivuudesta ei ollut esitetty näyttöä.

               (9)

               Yleinen tuomioistuin katsoi tuomiossaan, että vuoden 2005 sopimus ei ollut luonteeltaan valikoiva. Yleinen tuomioistuin totesi myös, että Unkarin viranomaiset pystyivät harkintavaltansa puitteissa varmistamaan keskenään samanlaisessa tilanteessa olevien kaivosyhtiöiden yhtäläisen kohtelun. Sen takia yleinen tuomioistuin katsoi, että jos olosuhteet, jotka eivät perustu sopimukseen, johon ei liity valtiontukea, muuttuvat myöhemmin siten, että sopimuksen osapuoli on edullisemmassa tilanteessa kuin muut talouden toimijat, jotka eivät ole tehneet vastaavaa sopimusta, tämä ei ole riittävä peruste sille, että sopimus ja sopimuksen ulkopuolisten olosuhteiden myöhempi muuttaminen voidaan yhdessä katsoa valtiontueksi.

         1.5   Unionin tuomioistuimen asiassa C-15/14 P, Euroopan komissio v. MOL Nyrt., 4 päivänä kesäkuuta 2015 antama tuomio

               (10)

               Unionin tuomioistuin vahvisti asiassa C-15/14 P 4 päivänä kesäkuuta 2015 antamassaan tuomiossa (11) yleisen tuomioistuimen tuomion, jolla kiistanalainen päätös kumottiin.

               (11)

               Unionin tuomioistuin vahvisti tuomiossaan yleisen tuomioistuimen arvion, jonka mukaan vuoden 2005 sopimuksen valikoivuudesta ei ollut esitetty näyttöä ja vuoden 2005 sopimusta ja kaivoslakia ei voitu yhdessä katsoa SEUT-sopimuksen 107 artiklan 1 kohdassa tarkoitetuksi valtiontueksi.

               (12)

               Unionin tuomioistuin korosti perustavaa eroa sen välillä, tutkitaanko sellaisten yleisten vapautus- tai alennusjärjestelmien valikoivuutta, joilla määritelmällisesti annetaan automaattisesti etu, vai sellaisten kansallisen oikeuden valinnaisten säännösten valikoivuutta, joissa säädetään lisämaksuista. Jos kansalliset viranomaiset määräävät talouden toimijoiden yhdenvertaisen kohtelun varmistamiseksi täydentäviä maksuja, pelkästään se tosiseikka, että kyseisillä viranomaisilla on tietty laissa määritelty harkintavalta, joka ei kuitenkaan ole rajoittamaton, ei riitä osoittamaan tietyn tukiohjelman valikoivaa luonnetta.

               (13)

               Unionin tuomioistuimen mukaan tämä asia on edellä esitetystä syystä erotettava asioista, joissa harkintavallan käyttäminen liittyy edun myöntämiseen tietylle talouden toimijalle (12).

               (14)

               Unionin tuomioistuin ilmoitti lisäksi, että oikeudellinen kehys, joka antaa kansallisille viranomaisille mahdollisuuden määrätä talouden toimijoiden yhdenvertaisen kohtelun varmistamiseksi täydentäviä maksuja, määritellään valikoivaksi ainoastaan siinä tapauksessa, että Unkarin viranomaiset harkintavaltaa käyttäessään suosisivat tiettyjä talouden toimijoita ilman objektiivista syytä.

               (15)

               Unionin tuomioistuin viittasi siihen, että tässä asiassa ei ollut todisteita siitä, että Unkarin viranomaiset olisivat perusteetta suosineet MOL:ää käyttäessään valtaansa korottaa kaivosmaksua tuotantoluvan pidentämisen yhteydessä (13).

               (16)

               Unionin tuomioistuin totesi näin ollen, että pidennyssopimusten tekemistä sääntelevää oikeudellista kehystä ei voida tässä tapauksessa katsoa valikoivaksi.

               (17)

               Olettamuksesta, jonka mukaan toimenpiteet voidaan yhdessä katsoa yhdeksi valtiontukitoimenpiteeksi, unionin tuomioistuin totesi oikeuskäytäntöön viitaten, että yksi tukitoimenpide voi muodostua tekijöiden yhdistelmästä edellyttäen, että niillä on niiden aikajärjestyksen, niiden tavoitteen ja yrityksellä toimenpiteiden toteuttamishetkellä olevan tilanteen suhteen niin läheiset yhteydet keskenään, että on mahdotonta erotella niitä toisistaan (14).

               (18)

               Unionin tuomioistuin kuitenkin korosti käsiteltävänä olevan asian osalta sitä, että kaivosmaksujen vuonna 2008 voimaan tullut korotus tapahtui raakaöljyn maailmanmarkkinahintojen nousun yhteydessä, joten valtio käytti sääntelyvaltaansa objektiivisesti katsoen perustellusti markkinoiden muuttumisen seurauksena. Lisäksi mikään ei viitannut siihen, että vuoden 2005 sopimus olisi tehty vuoden 2008 muutosta ennakoiden (15).

               (19)

               Sen vuoksi unionin tuomioistuin katsoi, että vuoden 2005 sopimuksen ja kaivoslain vuoden 2008 muutoksen välillä ei ollut sellaista ajallista ja/tai toiminnallista yhteyttä, jonka vuoksi ne olisi voitu katsoa yhdeksi valtiontukitoimenpiteeksi.

         2.   MENETTELY

               (20)

               Koska tuomioistuin kumosi kiistanalaisen päätöksen, muodollinen tutkintamenettely on edelleen kesken. Yleinen tuomioistuin ja unionin tuomioistuin eivät katsoneet, että menettelyn aloittamista koskeva päätös olisi virheellinen. Sen vuoksi komission on annettava lopullinen päätös, jossa korjataan tuomioistuinten mainitsemat puutteet.

         3.   ARVIOINTI

               (21)

               SEUT-sopimuksen 107 artiklan 1 kohdassa määrätään, että jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille siltä osin kuin se vaikuttaa jäsenvaltioiden väliseen kauppaan. Nämä edellytykset ovat kumulatiivisia. Jos jokin edellytyksistä ei täyty, tarkasteltavana olevaa toimenpidettä ei katsota SEUT-sopimuksen 107 artiklan 1 kohdassa tarkoitetuksi valtiontueksi.

               (22)

               Ottaen huomioon asiaan liittyvät olosuhteet arviointi voidaan rajoittaa koskemaan valikoivuuteen sovellettavia perusteita.

         3.1   Valikoivuus

               (23)

               Toimenpide voidaan katsoa valtiontueksi ainoastaan, jos se on sillä tavoin erityinen tai valikoiva, että se suosii vain tiettyjä yrityksiä tai tiettyä tuotannonalaa.

               (24)

               Edellä 12 ja 13 kappaleessa esitetyn mukaisesti kaivoslain 26/A §:n 5 momentissa ei säädetä tiettyjä yrityksiä koskevista yleisistä vapautus- tai alennusjärjestelmistä. Asia on pikemminkin päinvastoin: kaivoslain nojalla Unkarin viranomaiset voivat kaivoslupien pidentämisen yhteydessä periä pidentämisestä korkeampaa maksua. Vastaavia ehtoja sovelletaan myös muihin talouden toimijoihin, jotka ovat vastaavassa tosiasiallisessa ja oikeudellisessa tilanteessa.

               (25)

               Kuten johdanto-osan 14 ja 15 kappaleessa todetaan, ei ole osoitettu, että Unkarin viranomaiset olisivat perusteetta suosineet MOL:ää muihin, mahdollisesti vastaavassa tilanteessa oleviin talouden toimijoihin verrattuna. Se, että Unkarin viranomaisilla on tietty laissa määritelty harkintavalta, joka ei kuitenkaan ole rajoittamaton, niiden määrätessä sopimuksen pidentämisen yhteydessä maksettavien maksujen suuruutta, ei riitä osoittamaan, että kaivoslain 26/A §:n 5 momentissa tarkoitettu oikeudellinen kehys on valikoiva.

               (26)

               Vuoden 2005 sopimuksen ja kaivoslain vuoden 2008 muutoksen yhteisvaikutuksesta komissio totesi, että unionin tuomioistuimen oikeuskäytännön mukaan yksi tukitoimenpide voi muodostua tekijöiden yhdistelmästä edellyttäen, että niillä on niiden aikajärjestyksen, niiden tavoitteen ja yrityksellä toimenpiteiden toteuttamishetkellä olevan tilanteen suhteen niin läheiset yhteydet keskenään, että on mahdotonta erotella niitä toisistaan (16).

               (27)

               Kuten johdanto-osan 18 kappaleessa todetaan, tässä asiassa ei kuitenkaan ole osoitettu, että Unkari olisi vuoden 2005 sopimuksen tekohetkellä jo suunnitellut kaivosmaksun myöhempää, usean talouden toimijan (sekä niiden, jotka olivat sopimuksen tekohetkellä jo markkinoilla, että uusien toimijoiden) kannalta haitallista korotusta. Kaivosmaksujen korotus, joka perustui kaivoslain vuoden 2008 muutokseen, tapahtui maailmanmarkkinahintojen nousun yhteydessä.

               (28)

               Kuten edellä johdanto-osan 19 kappaleessa todetaan, vuoden 2005 sopimuksen ja kaivoslain vuoden 2008 muutoksen välillä ei siten ollut ajallista ja/tai toiminnallista yhteyttä eikä niitä siis voida katsoa yhdeksi valtiontukitoimenpiteeksi.

         3.2   Arvioinnin päätelmät

               (29)

               Edellä olevan perusteella komissio katsoo, että Unkarin toteuttama toimien sarja, joka käsittää vuoden 2005 pidennyssopimuksen sekä kaivoslakiin tämän jälkeen tehdyn muutoksen, ei ollut MOL:n osalta valikoiva.

               (30)

               Koska vuoden 2005 pidennyssopimuksesta ja kaivoslakiin sen jälkeen tehdystä muutoksesta koostuva toimien sarja ei ole luonteeltaan valikoiva, ei ole tarpeen arvioida, täyttyvätkö muut SEUT-sopimuksen 107 artiklan 1 kohdassa tarkoitetut valtiontuen edellytykset.

         4.   PÄÄTELMÄT

               (31)

               Arvioituaan tutkintamenettelyn aloittamista koskevan päätöksen kohteena olevan väitetyn valtiontuen uudelleen edellä esitetyn perusteella komissio toteaa, että MOL:n hyväksi toteutettu toimenpide eli vuoden 2005 sopimus ja kaivoslain vuoden 2008 muutos eivät yhdessä ole SEUT-sopimuksen 107 artiklan 1 kohdassa tarkoitettua valtiontukea, joka ei sovellu sisämarkkinoille,

         ON HYVÄKSYNYT TÄMÄN PÄÄTÖKSEN:
   1 artikla
   Unkarin valtion ja MOL Nyrt:n 22 päivänä joulukuuta 2005 tekemässä pidennyssopimuksessa määritellyn kiinteän kaivosmaksun sekä kaivostoiminnasta vuonna 1993 annettuun lakiin XLVIII myöhemmin tehtyjen muutosten yhdistelmä ei ole MOL:lle myönnettyä, SEUT-sopimuksen 107 artiklan 1 kohdassa tarkoitettua valtiontukea.
   2 artikla
   Tämä päätös on osoitettu Unkarille.

      Tehty Brysselissä 26 päivänä lokakuuta 2015.

            Komission puolesta

         Margrethe VESTAGER

            Komission jäsen

      (1)  EUVL C 74, 28.3.2009, s. 63.

      (2)  Az 1993. évi XLVIII. törvény a bányászatról (vuoden 1993 laki XLVIII kaivostoiminnasta).

      (3)  Toimiluvat koskevat niin sanottuja suljettuja alueita, joilla on runsaasti mineraalivaroja ja joita pidetään erityisen arvokkaina. Unkarin toimivaltainen viranomainen tekee toimilupasopimukset avoimen tarjouskilpailun voittajien kanssa.

      (4)  Lupa annetaan niin sanottujen avointen alueiden hyödyntämiseen. Tällaisilla alueilla arvioidaan olevan vähemmän mineraalivaroja, ja ne ovat vähemmän arvokkaita. Jos hakija täyttää laissa säädetyt edellytykset, toimivaltaisen viranomaisen on myönnettävä lupa.

      (5)  Korotus koski kenttiä, jotka oli otettu käyttöön 1 päivän tammikuuta 1998 ja 1 päivän tammikuuta 2008 välisenä aikana.

      (6)  EUVL C 115, 9.5.2008, s. 92.

      (7)  Ks. alaviite 1.

      (8)  Komission päätös, annettu 9 päivänä kesäkuuta 2010, valtiontuesta C 1/09 (ex NN 69/08), jonka Unkari on myöntänyt MOL Nyrt:lle (EUVL L 34, 9.2.2011, s. 55).

      (9)  Takaisin perittävä määrä oli 28 444,7 miljoonaa Unkarin forinttia vuodelta 2008 ja 1 942,1 miljoonaa Unkarin forinttia vuodelta 2009. Vuoden 2010 osalta Unkarin olisi pitänyt laskea takaisin perittävä määrä jo maksettujen kaivosmaksujen perusteella samalla tavoin kuin vuosien 2008 ja 2009 osalta siihen saakka kun toimenpide olisi kumottu.

      (10)  Tuomio asiassa T-499/10, MOL v. komissio, ECLI:EU:T:2013:592.

      (11)  Tuomio asiassa C-15/14 P, Euroopan komissio v. MOL, ECLI:EU:C:2015:362.

      (12)  Tuomio asiassa C-15/14 P (ks. edellä alaviite 11), 64, 65 ja 69 kohta.

      (13)  Tuomio asiassa C-15/14 P (ks. edellä alaviite 11), 66 ja 69 kohta.

      (14)  Tuomio asiassa C-15/14 P (ks. edellä alaviite 11), 92 kohta.

      (15)  Tuomio asiassa C-15/14 P (ks. edellä alaviite 11), 96 ja 98 kohta.

      (16)  Tuomio yhdistetyissä asioissa C-399/10 P ja C-401/10 P, Bouygues ja Bouygues Télécom v. komissio ym., ECLI:EU:C:2013:175, 103 ja 104 kohta.


title: 2014/721/EU: Neuvoston päätös, annettu 13 päivänä lokakuuta 2014 , julkisten hankintojen komiteassa unionin puolesta esitettävästä kannasta Uuden-Seelannin liittymiseen tarkistettuun julkisia hankintoja koskevaan sopimukseen

text:
               18.10.2014

               FI

               Euroopan unionin virallinen lehti

               L 300/53

         NEUVOSTON PÄÄTÖS,
   annettu 13 päivänä lokakuuta 2014,
   julkisten hankintojen komiteassa unionin puolesta esitettävästä kannasta Uuden-Seelannin liittymiseen tarkistettuun julkisia hankintoja koskevaan sopimukseen

      (2014/721/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Uusi-Seelanti esitti tarkistettuun julkisia hankintoja koskevaan sopimukseen, jäljempänä ’tarkistettu GPA-sopimus’, liittymistä koskevan hakemuksen 28 päivänä syyskuuta 2012.

               (2)

               Soveltamisalaa koskevat Uuden-Seelannin sitoumukset vahvistetaan sen lopullisessa tarjouksessa, sellaisena kuin se on esitetty tarkistetun GPA-sopimuksen osapuolille 21 päivänä heinäkuuta 2014.

               (3)

               Vaikka Uuden-Seelannin tarjous on kattava, se ei ole kuitenkaan aukoton. Sen vuoksi on aiheellista ottaa käyttöön tiettyjä erityispoikkeuksia, jotka koskevat unionin sitoumusten soveltamista Uuteen-Seelantiin. Näistä erityispoikkeuksista, jotka esitetään tämän päätöksen liitteessä, tulee osa Uuden-Seelannin tarkistettuun GPA-sopimukseen liittymisen ehtoja, ja ne huomioidaan julkisten hankintojen komitean, jäljempänä ’GPA-komitea’, Uuden Seelannin liittymisestä tekemässä päätöksessä.

               (4)

               Uuden-Seelannin liittymisen tarkistettuun GPA-sopimukseen odotetaan vaikuttavan myönteisesti julkisten hankintojen markkinoiden kansainvälisen avaamisen jatkamiseen.

               (5)

               Tarkistetun GPA-sopimuksen XXII artiklan 2 kohdan mukaan jokainen WTO:n jäsen voi liittyä tarkistettuun GPA-sopimukseen kyseisen jäsenen ja osapuolten välillä sovittavin ehdoin sekä GPA-komitean päätöksessä määritetyin ehdoin.

               (6)

               Sen vuoksi on tarpeen vahvistaa GPA-komiteassa unionin puolesta esitettävä kanta Uuden-Seelannin liittymiseen,

         ON HYVÄKSYNYT TÄMÄN PÄÄTÖKSEN:
   1 artikla
   Julkisten hankintojen komiteassa unionin puolesta esitettävä kanta on hyväksyä Uuden-Seelannin liittyminen tarkistettuun julkisia hankintoja koskevaan sopimukseen tämän päätöksen liitteessä esitetyin erityisin liittymisehdoin.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 13 päivänä lokakuuta 2014.

            Neuvoston puolesta

            Puheenjohtaja

         M. MARTINA

      LIITE
      UUDEN-SEELANNIN TARKISTETTUUN GPA-SOPIMUKSEEN LIITTYMISTÄ KOSKEVAT EU:N EHDOT (1)

      Muutetaan liiteosassa I olevassa Euroopan unionia koskevassa liitteessä 1 olevan 2 jakson 3 kohta (”EU:n jäsenvaltioiden valtionhallintoon kuuluvat hankintaviranomaiset”) seuraavasti Uuden-Seelannin liittyessä tarkistettuun julkisia hankintoja koskevaan sopimukseen:

                     ”3.

                     Seuraavien valtionhallintoon kuuluvien hankintaviranomaisten hankinnoissa, jos niitä ei ole merkitty tähdellä, tulevat kysymykseen tavarat, palvelut, tavarantoimittajat ja palveluntarjoajat, jotka ovat peräisin Yhdysvalloista, Kanadasta, Japanista, Hongkongista, Kiinasta, Singaporesta, Koreasta, Armeniasta, Taiwanin, Penghun, Kinmenin ja Matsun erilliseltä tullialueelta ja Uudesta-Seelannista.”

      Lisätään seuraavat kohdat liiteosassa I olevaa, Euroopan unionia koskevaa liitettä 2 koskevien huomautusten 1 huomautuksen e alakohdan jälkeen Uuden-Seelannin liittyessä tarkistettuun julkisia hankintoja koskevaan sopimukseen:

                  ”f.

                  paikallisten hankintayksiköiden (Euroopan parlamentin ja neuvoston asetuksessa (EY) N:o 1059/2003 (2) (sellaisena kuin se on muutettuna) tarkoitettujen NUTS-tason 3 hallinnollisten yksiköiden hankintayksiköiden ja pienempien hallinnollisten yksiköiden) suorittamat hankinnat Uudesta-Seelannista peräisin olevien tavaroiden, palvelujen, tavarantoimittajien ja palveluntarjoajien osalta;

                  g.

                  asetuksessa (EY) N:o 1059/2003 (sellaisena kuin se on muutettuna) tarkoitettujen NUTS-tason 1 ja 2 hallinnollisten yksiköiden hankintaviranomaisten suorittamat hankinnat Uudesta-Seelannista peräisin olevien tavaroiden, palvelujen, tavarantoimittajien ja palveluntarjoajien osalta, paitsi jos niiden hankinnat kuuluvat EU:ta koskevan liitteen 3 piiriin.”

            Lisätään seuraavat kohdat liiteosassa I olevaa, Euroopan unionia koskevaa liitettä 3 koskevien huomautusten 6 huomautuksen n alakohdan jälkeen Uuden-Seelannin liittyessä tarkistettuun julkisia hankintoja koskevaan sopimukseen:

                  ”o.

                  tämän liitteen piiriin kuuluvan juomaveden tuotannon, siirron tai jakelun alalla toimivien hankintayksiköiden suorittamat hankinnat Uudesta-Seelannista peräisin olevien tavaroiden, palveluiden ja palveluntarjoajien osalta;

                  p.

                  tämän liitteen piiriin kuuluvien lentokenttäpalvelujen alalla toimivien hankintayksiköiden suorittamat hankinnat Uudesta-Seelannista peräisin olevien tavaroiden, palvelujen ja palveluntarjoajien osalta;

                  q.

                  tämän liitteen piiriin kuuluvien meri- tai sisävesisatamien tai muiden terminaalipalvelujen alalla toimivien hankintayksiköiden suorittamat hankinnat Uudesta-Seelannista peräisin olevien tavaroiden, palveluiden ja palveluntarjoajien osalta;

                  r.

                  tämän liitteen piiriin kuuluvilla aloilla toimivien alueellisten tai paikallisten hankintaviranomaisten suorittamat hankinnat Uudesta-Seelannista peräisin olevien tavaroiden, palvelujen ja palveluntarjoajien osalta, lukuun ottamatta kuitenkaan kaupunkirautateiden, automaattisten järjestelmien, raitioteiden, johdinautojen, linja-autojen ja kaapeliratojen alalla toimivien (asetuksessa (EY) N:o 1059/2003, sellaisena kuin se on muutettuna, tarkoitettujen) NUTS-tason 1 ja 2 hallinnollisten yksiköiden hankintaviranomaisten suorittamia hankintoja.”

         (1)  WTO:n sihteeristö on tarkistetun GPA-sopimuksen osapuolten suostumuksella muuttanut tarkistetun GPA-sopimuksen osapuolten soveltamisalaluetteloiden numerointia. Tässä liitteessä käytetty numerointi vastaa viimeisintä tarkistetun GPA-sopimuksen osapuolten soveltamisalaluetteloiden oikeaksi todistettua jäljennöstä, jonka WTO on antanut virallisesti tiedoksi tarkistetun GPA-sopimuksen osapuolille, ja joka on saatavilla osoitteessa http://www.wto.org/english/tratop_e/gproc_e/gp_app_agree_e.htm#revisedGPA. Virallisessa lehdessä EUVL L 68, 7.3.2014, s. 2 julkaistu tarkistetun GPA-sopimuksen osapuolten soveltamisalaluetteloiden numerointi on vanhentunut.

         (2)  Euroopan parlamentin ja neuvoston asetus (EY) N:o 1059/2003, annettu 26 päivänä toukokuuta 2003, yhteisestä tilastollisten alueyksiköiden nimikkeistöstä (NUTS) (EUVL L 154, 21.6.2003, s. 1).


Avis juridique important

|

32000D0724

Neuvoston päätös, tehty 20 päivänä marraskuuta 2000, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP voimassaolon jatkamisesta ja muuttamisesta

Virallinen lehti nro L 292 , 21/11/2000 s. 0003 - 0004

Neuvoston päätös,tehty 20 päivänä marraskuuta 2000,Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP voimassaolon jatkamisesta ja muuttamisesta(2000/724/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon yhteisen toiminnan 1999/34/YUTP 17 päivältä joulukuuta 1998 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 6 artiklan,sekä katsoo seuraavaa:(1) Neuvosto teki 15 päivänä marraskuuta 1999 päätöksen 1999/730/YUTP(2), joka koskee Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa ja jolla pantiin täytäntöön yhteinen toiminta 1999/34/YUTP nimittämällä hankkeelle päällikkö, jonka tehtävänä on päätöksen 1999/730/YUTP 1 artiklassa asetettujen tavoitteiden edellyttämien toimenpiteiden toteuttaminen.(2) Näitä tavoitteita ei ole pystytty saavuttamaan ennen 15 päivää marraskuuta 2000, jolloin päätöksen 1999/730/YUTP voimassaolo päättyy.(3) On tärkeää, että Euroopan unionin osallistuminen tuottaa myönteisiä tuloksia, jotka voidaan esitellä kansainvälisessä käsiaseiden ja kevyiden aseiden laittoman kaupan eri osa-alueita käsittelevässä Yhdistyneiden Kansakuntien konferenssissa. Tämä kokous on määrä järjestää heinä-elokuussa 2001.(4) Tämän johdosta päätöksen 1999/70/YUTP voimassaoloa olisi jatkettava ja sitä olisi muutettava,ON PÄÄTTÄNYT SEURAAVAA:1 artiklaMuutetaan päätös 1999/730/YUTP seuraavasti:a) korvataan 3 artiklan 1 kohdassa oleva rahoitusohje 1300000 euron määräisellä rahoitusohjeella;b) korvataan 4 artiklan 2 kohdassa päivämäärä "15 päivä marraskuuta 2000" päivämäärällä "15 päivä marraskuuta 2001";c) korvataan liite tämän päätöksen liitteellä.2 artiklaTämä päätös tulee voimaan 16 päivänä marraskuuta 2000.3 artiklaTämä päätös julkaistaan virallisessa lehdessä.Tehty Brysselissä 20 päivänä marraskuuta 2000.Neuvoston puolestaPuheenjohtajaH. Védrine(1) EYVL L 9, 15.1.1999, s. 1.(2) EYVL L 294, 16.11.1999, s. 5.LIITEHANKKEEN PÄÄLLIKÖN TEHTÄVÄNKUVAUS1. Hankkeen päällikkö työskentelee 1 artiklan 2 kohdan a alakohdan soveltamiseksi alan asiantuntijoiden avustamana ja tiiviisti yhdessä ministerineuvoston, sisäasiainministeriön ja muiden asiaankuuluvien ministeriöiden asianomaisten toimivaltaisten virkamiesten kanssa asiaa koskevien lakien ja asetusten kehittämiseksi. Hankkeen päällikkö voi tätä varten järjestää asianomaisille virkamiehille koulutukseen liittyviä vierailuja, ja hän tarjoaa jatkossakin tarvittavaa oikeudellista asiantuntemusta hallitukselle tämän laatiessa lakeja, jotka ministerineuvosto hyväksyy ja esittää kansalliskokoukselle.2. Hankkeen päällikön valvonnassa järjestetään 1 artiklan 2 kohdan b alakohdan soveltamiseksi seminaareja ja neuvonpitoja asianomaisille Kambodzan viranomaisille tietoisuuden lisäämiseksi asevarastojen kirjanpitoon, hallinnointiin ja turvallisuuteen liittyvistä vaatimuksista ja kansainvälisistä hyvistä käytännöistä sekä alan politiikkojen, suuntaviivojen ja käytäntöjen kehittämiseksi. Tätä varten hankkeen päällikkö voi järjestää koehankkeen sopivien toimintatapojen määrittelemiseksi. Hän huolehtii siitä, että asianomaiset viranomaiset ovat tiiviisti mukana hankkeen määrittelyssä ja toteuttamisessa.3. Hankkeen päällikkö auttaa 1 artiklan 2 kohdan c alakohdan soveltamiseksi alan asiantuntijoiden avustamana Kambodzan hallitusta, poliisi- ja turvajoukkoja sekä kansallista demobilisaationeuvostoa kehittämään politiikkoja ja menettelyjä ylimääräisten aseiden löytämiseksi sekä niiden keräämiseksi ja hävittämiseksi erityisesti osana kotiuttamis- ja sopeuttamisohjelmia, jotka on määrä toteuttaa vuonna 2000 kahdessa maakunnassa, ja hän seuraa näiden toimien edistymistä demobilisaation aikana. Hankkeen päällikkö varmistaa tarvittaessa alan asiantuntijoiden avustamana "Aseiden vastineeksi kehitystä" -koehankkeiden toteuttamisen valvonnan ja seurannan Kratiessa ja Pursatissa. Hankkeen päällikkö auttaa alan asiantuntijoiden avustamana Kambodzan hallitusta sekä poliisi- ja turvajoukkoja hävittämään kerätyt aseet virallisissa hävittämistilaisuuksissa.4. Hankkeen päällikkö myöntää 1 artiklan 2 kohdan d alakohdan soveltamiseksi taloudellista tukea valtioista riippumattomille järjestöille Kambodzassa, muun ohessa aseiden vähentämistä Kambodzassa käsittelevälle yhteiselle työryhmälle, tukeakseen niiden toimintaa, joka koskee esimerkiksi tietoisuuden lisäämistä, tietojen vaihtoa ja koulutusohjelmia. Tätä toimintaa voidaan toteuttaa tietyillä alueilla Kambodzassa sen mukaan, mitä hankkeen päällikön ja asianomaisten järjestöjen kesken sovitaan.5. Hankkeen päällikkö varmistaa, että perustetaan tarkoituksenmukaiset menettelyt toiminnan tehokasta seurantaa ja arviointia varten. Tätä varten hän pyrkii saamaan tuekseen Kambodzan hallituksen sekä poliisi- ja turvajoukkojen täyden yhteistyön.


title: 2006/445/EY: Neuvoston päätös, tehty  22 päivänä toukokuuta 2006 , Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella kirjeenvaihtona tehdyn Euroopan yhteisön ja Taiwanin, Penghun, Kinmenin ja Matsun erillisen tullialueen välisen sopimuksen tekemisestä

text:
               30.6.2006

               FI

               Euroopan unionin virallinen lehti

               L 176/100

         NEUVOSTON PÄÄTÖS,
   tehty 22 päivänä toukokuuta 2006,
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella kirjeenvaihtona tehdyn Euroopan yhteisön ja Taiwanin, Penghun, Kinmenin ja Matsun erillisen tullialueen välisen sopimuksen tekemisestä
   (2006/445/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 22 päivänä maaliskuuta 2004 komission aloittamaan vuoden 1994 kauppaa ja tullitariffeja koskevan yleissopimuksen (GATT) XXIV artiklan 6 kohdan perusteella neuvottelut tiettyjen muiden WTO:n jäsenten kanssa Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen yhteydessä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen neuvottelut vuoden 1994 GATT-yleissopimuksen XXIV artiklan 6 kohdan ja XXVIII artiklan perusteella Euroopan yhteisön ja Taiwanin, Penghun, Kinmenin ja Matsun erillisen tullialueen välisestä kirjeenvaihtona tehtävästä sopimuksesta. Mainittu sopimus olisi siten hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi vuoden 1994 GATT-yleissopimuksen XXIV artiklan 6 kohdan ja XXVIII artiklan perusteella kirjeenvaihtona tehty Euroopan yhteisön ja Taiwanin, Penghun, Kinmenin ja Matsun erillisen tullialueen välinen sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen yhteydessä kumottavissa myönnytysluetteloissa mainittavien erityismyönnytysten peruuttamisesta.
   Kirjeenvaihtona tehdyn sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti (1).

      Tehty Brysselissä 22 päivänä toukokuuta 2006.

            Neuvoston puolesta

            Puheenjohtaja

         J. PRÖLL

      (1)  Sopimuksen voimaantulopäivä julkaistaan Euroopan unionin virallisessa lehdessä.
    ---documentbreak---

               30.6.2006

               FI

               Euroopan unionin virallinen lehti

               L 176/102

         KÄÄNNÖS
   Tullitariffeja ja kauppaa koskevan vuoden 1994 yleissopimuksen (GATT) XXIV artiklan 6 kohdan ja XXVIII artiklan perusteella KIRJEENVAIHTONA TEHTY Euroopan yhteisön ja Taiwanin, Penghun, Kinmenin ja Matsun erillisen tullialueen välinen
   SOPIMUS
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan unioniin liittymisen vuoksi.
   Arvoisa Herra,
   Euroopan yhteisöjen (EY) ja Taiwanin, Penghun, Kinmenin ja Matsun erillisen tullialueen välillä käynnistettiin vuoden 1994 GATT-sopimuksen XXIV artiklan 6 kohdan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua WTO:lle 19 päivänä tammikuuta 2004 GATT-sopimuksen XXIV artiklan 6 kohdan mukaisen ilmoituksen, ja niiden saattamiseksi päätökseen on EY:n ja Taiwanin, Penghun, Kinmenin ja Matsun erillisen tullialueen välillä sovittu seuraavaa:
   EY suostuu sisällyttämään 25 jäsenvaltion muodostamaa tullialuetta koskevaan luetteloonsa myönnytykset, jotka sisältyivät sen 15:tä jäsenvaltiota koskevaan aiempaan luetteloon.
   EY suostuu lisäämään 25:tä jäsenvaltiota koskevaan myönnytysluetteloonsa seuraavan myönnytyksen:
   8712 00 30 (moottorittomat polkupyörät): EY:n nykyistä sidottua tullia alennetaan 15 prosentista 14,0 prosenttiin.
   Tämä sopimus tulee voimaan sopimusta koskevien kirjeiden vaihdolla osapuolten harkinnan jälkeen niiden omien menettelyjen mukaisesti. EY sitoutuu varmistamaan parhaan kykynsä mukaan, että asianmukaiset täytäntöönpanotoimet tulevat voimaan ennen 1 päivää maaliskuuta 2006 ja joka tapauksessa viimeistään 1 päivänä heinäkuuta 2006.
   Vastaanottakaa, Arvoisa Herra, korkeimman kunnioitukseni vakuutus.

         Euroopan yhteisön puolesta

   Arvoisa Herra,
   Viittaan seuraavaan kirjeeseenne:

      ”Euroopan yhteisöjen (EY) ja Taiwanin, Penghun, Kinmenin ja Matsun erillisen tullialueen välillä käynnistettiin vuoden 1994 GATT-sopimuksen XXIV artiklan 6 kohdan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua WTO:lle 19 päivänä tammikuuta 2004 GATT-sopimuksen XXIV artiklan 6 kohdan mukaisen ilmoituksen, ja niiden saattamiseksi päätökseen on EY:n ja Taiwanin, Penghun, Kinmenin ja Matsun erillisen tullialueen välillä sovittu seuraavaa:
      EY suostuu sisällyttämään 25 jäsenvaltion muodostamaa tullialuetta koskevaan luetteloonsa myönnytykset, jotka sisältyivät sen 15:tä jäsenvaltiota koskevaan aiempaan luetteloon.
      EY suostuu lisäämään 25:tä jäsenvaltiota koskevaan myönnytysluetteloonsa seuraavan myönnytyksen:
      8712 00 30 (moottorittomat polkupyörät): EY:n nykyistä sidottua tullia alennetaan 15 prosentista 14,0 prosenttiin.
      Tämä sopimus tulee voimaan sopimusta koskevien kirjeiden vaihdolla osapuolten harkinnan jälkeen niiden omien menettelyjen mukaisesti. EY sitoutuu varmistamaan parhaan kykynsä mukaan, että asianmukaiset täytäntöönpanotoimet toteutetaan ennen 1 päivää maaliskuuta 2006 ja joka tapauksessa viimeistään 1 päivänä heinäkuuta 2006.”

   Minulla on kunnia ilmoittaa hallitukseni hyväksyvän edellä esitetyn sopimuksen.
   Vastaanottakaa, Arvoisa Herra, korkeimman kunnioitukseni vakuutus.

         Taiwanin, Penghun, Kinmenin ja Matsun erillisen tullialueen puolesta


title: EFTAn valvontaviranomaisen päätös N:o 111/15/KOL, annettu 31 päivänä maaliskuuta 2015, jolla muutetaan Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevaa luetteloa kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä rajatarkastusasemista Islannissa ja Norjassa ja kumotaan EFTAn valvontaviranomaisen päätös N:o 311/13/KOL [2016/1419]

text:
               25.8.2016

               FI

               Euroopan unionin virallinen lehti

               L 230/51

         EFTAn VALVONTAVIRANOMAISEN PÄÄTÖS
   N:o 111/15/KOL,
   annettu 31 päivänä maaliskuuta 2015,
   jolla muutetaan Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevaa luetteloa kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä rajatarkastusasemista Islannissa ja Norjassa ja kumotaan EFTAn valvontaviranomaisen päätös N:o 311/13/KOL [2016/1419]
   EFTAN VALVONTAVIRANOMAINEN, joka
   ottaa huomioon ETA-sopimuksen liitteessä I olevan I luvun johdanto-osan 5 b alakohdan,
   ottaa huomioon ETA-sopimuksen liitteessä I olevan I luvun 1.1 jakson 4 kohdassa mainitun säädöksen (kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annettu neuvoston direktiivi 97/78/EY (1)), sellaisena kuin se on muutettuna ja mukautettuna ETA-sopimukseen sopimuksen liitteessä I ja erityisesti sen 6 artiklan 2 kohdassa tarkoitetuilla alakohtaisilla mukautuksilla,
   ottaa huomioon ETA-sopimuksen liitteessä I olevan I luvun 1.2 jakson 111 kohdassa tarkoitetun säädöksen (kolmansista maista yhteisöön tuotavien tuotteiden eläinlääkärintarkastuksista vastaavien rajatarkastusasemien hyväksyntää koskevista edellytyksistä 21 päivänä marraskuuta 2001 tehty komission päätös 2001/812/EY (2)), sellaisena kuin se on muutettuna, ja erityisesti sen 3 artiklan 5 kohdan,
   sellaisena kuin se on mukautettuna ETA-sopimukseen sopimuksen pöytäkirjassa 1 olevalla 4 kohdan d alakohdalla ja valvonta- ja tuomioistuinsopimuksen pöytäkirjassa 1 olevan 1 artiklan 2 kohdalla ja 3 artiklalla,
   sekä katsoo seuraavaa:
   Islannin elintarvike- ja eläinlääkintäviranomainen, jäljempänä ’MAST’, ilmoitti valvontaviranomaiselle 19 päivänä tammikuuta 2015 päivätyllä kirjeellä (asiakirja nro 742451, IS ref. Mast14090047/0.2.7.0), että rajatarkastusasema Húsavik (IS HUS 1) on suljettu. MAST pyysi tämän vuoksi, että kyseinen rajatarkastusasema poistetaan kolmansista maista Islantiin ja Norjaan tuotavien elävien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelosta.
   Direktiivin 97/78/EY mukaan valvontaviranomainen laatii ja julkaisee hyväksytyistä rajatarkastusasemista luettelon, jota voidaan muuttaa tai täydentää myöhemmässä vaiheessa kansallisten luetteloiden muutosten huomioon ottamiseksi. Valvontaviranomainen hyväksyi nykyisen hyväksyttyjen rajatarkastusasemien luettelon 17 päivänä heinäkuuta 2013 annetulla päätöksellä N:o 311/13/KOL.
   Valvontaviranomaisella on tästä syystä velvollisuus muuttaa Islannin ja Norjan rajatarkastusasemia koskevaa luetteloa ja julkaista uusi luettelo, josta ilmenee Húsavikin rajatarkastusasemaa koskeva muutos.
   Valvontaviranomainen siirsi päätöksellään N:o 65/15/KOL asian sitä avustavan EFTAn eläinlääkintä- ja kasvinsuojelukomitean käsiteltäväksi. Komitea hyväksyi muutosehdotuksen yksimielisesti. Näin ollen ehdotetut toimenpiteet ovat komitean lausunnon mukaiset.
   Joulukuun 11 päivänä 2013 annetun EFTAn valvontaviranomaisen päätöksen 494/13/KOL 6 kohdan mukaan eläinlääkintä- ja kasvinsuojeluasioista erityisvastuussa olevalla kollegion jäsenellä on valta hyväksyä ehdotuksia toimenpiteiksi, joilla muutetaan luetteloa kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä EFTA-valtion rajatarkastusasemista, jos nämä toimenpide-ehdotukset ovat EFTAn valvontaviranomaista avustavan EFTAn eläinlääkintä- ja kasvinsuojelukomitean lausunnon mukaisia,
   ON HYVÄKSYNYT TÄMÄN PÄÄTÖKSEN:

               1.

               Poistetaan rajatarkastusasema Húsavik (IS HUS 1) Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevasta luettelosta, jossa luetellaan kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyt rajatarkastusasemat Islannissa ja Norjassa.

               2.

               Toimivaltaiset kansalliset viranomaiset tekevät kolmansista maista Islantiin ja Norjaan tuotavien elävien eläinten ja eläintuotteiden eläinlääkärintarkastukset tarkoitukseen hyväksytyillä rajatarkastusasemilla, jotka luetellaan tämän päätöksen liitteessä.

               3.

               Kumotaan EFTAn valvontaviranomaisen 17 päivänä heinäkuuta 2013 antama päätös N:o 311/13/KOL.

               4.

               Tämä päätös tulee voimaan sen allekirjoittamispäivänä.

               5.

               Tämä päätös on osoitettu Islannille ja Norjalle.

               6.

               Tämä päätös on todistusvoimainen englannin kielellä.

      Tehty Brysselissä 31 päivänä maaliskuuta 2015.

            EFTAn valvontaviranomaisen puolesta

         Helga JÓNSDÓTTIR

            Kollegion jäsen

         Xavier LEWIS

            Johtaja

      (1)  EYVL L 24, 30.1.1998, s. 9.

      (2)  EYVL L 306, 23.11.2001, s. 28.

      LIITE

         LUETTELO HYVÄKSYTYISTÄ RAJATARKASTUSASEMISTA

                  1

                  =

                  Nimi

                  2

                  =

                  Traces-koodi

                  3

                  =

                  Laji

                              A

                              =

                              Lentoasema

                              F

                              =

                              Rautatie

                              P

                              =

                              Satama

                              R

                              =

                              Maantie

                  4

                  =

                  Tarkastuskeskus

                  5

                  =

                  Tuotteet

                              HC

                              =

                              Kaikki ihmisravinnoksi tarkoitetut tuotteet

                              NHC

                              =

                              Muut tuotteet

                              NT

                              =

                              Ei lämpötilavaatimuksia

                              T

                              =

                              Jäädytetyt/jäähdytetyt tuotteet

                              T(FR)

                              =

                              Jäädytetyt tuotteet

                              T(CH)

                              =

                              Jäähdytetyt tuotteet

                  6

                  =

                  Elävät eläimet

                              U

                              =

                              Sorkka- ja kavioeläimet: naudat, siat, lampaat, vuohet sekä luonnonvaraiset ja kotieläiminä pidettävät kavioeläimet

                              E

                              =

                              Neuvoston direktiivissä 90/426/ETY määritellyt rekisteröidyt hevoseläimet

                              O

                              =

                              Muut eläimet

                  5–6

                  =

                  Erityishuomautuksia

                              (1)

                              =

                              Tarkastus suoritetaan komission päätöksen 93/352/ETY vaatimusten mukaisesti; päätöksellä pannaan täytäntöön neuvoston direktiivin 97/78/EY 19 artiklan 3 kohta

                              (2)

                              =

                              Ainoastaan pakatut tuotteet

                              (3)

                              =

                              Ainoastaan kalastustuotteet

                              (4)

                              =

                              Ainoastaan eläinproteiinit

                              (5)

                              =

                              Ainoastaan villa, vuodat ja nahat

                              (6)

                              =

                              Ainoastaan nestemäiset rasvat, öljyt ja kalaöljyt

                              (7)

                              =

                              Islanninponit (ainoastaan huhtikuusta lokakuuhun)

                              (8)

                              =

                              Ainoastaan hevoseläimet

                              (9)

                              =

                              Ainoastaan trooppiset kalat

                              (10)

                              =

                              Ainoastaan kissat, koirat, jyrsijät, jäniseläimet, elävät kalat, matelijat ja muut kuin sileälastaisiin kuuluvat linnut (ratitae)

                              (11)

                              =

                              Ainoastaan pakkaamaton rehu

                              (12)

                              =

                              Sorkka- ja kavioeläimistä (U) ainoastaan eläintarhaan tarkoitetut kavioeläimet; muista eläimistä (O) ainoastaan eläintarhaan tarkoitetut untuvikot, kalat, koirat, kissat, hyönteiset tai muut eläimet

                              (13)

                              =

                              Nagylak HU: Tämä on Unkarissa Romanian rajalla sijaitseva rajatarkastusasema (tuotteet) ja rajanylityspaikka (elävät eläimet), johon sovelletaan sekä tuotteiden että elävien eläinten osalta liittymissopimuksessa määrättyjä siirtymätoimenpiteitä. Katso komission päätös 2003/630/EY.

                              (14)

                              =

                              Asetettu passitukseen Euroopan unionin kautta, kun on kyse tiettyjen ihmis- ravinnoksi tarkoitettujen eläinperäisten tuotteiden lähetyksistä, jotka tulevat Venäjälle tai Venäjältä yhteisön lainsäädännön mukaisia erityismenettelyjä noudattaen.

                              (15)

                              =

                              Ainoastaan vesiviljellyt eläimet

                              (16)

                              =

                              Ainoastaan kalajauhe

            Maa: Islanti

                  1

                  2

                  3

                  4

                  5

                  6

                  Akureyri

                  IS AKU1

                  P

                  HC-T(1)(2)(3), NHC(16)

                  Hafnarfjörður

                  IS HAF 1

                  P

                  HC(1)(2)(3), NHC-NT(2)(6)(16)

                  Ísafjörður

                  IS ISA1

                  P

                  HC-T(FR)(1)(2)(3)

                  Keflavík Airport

                  IS KEF 4

                  A

                  HC(2), NHC(2)

                  O(15)

                  Reykjavík Eimskip

                  IS REY 1a

                  P

                  HC(2), NHC(2)

                  Reykjavík Samskip

                  IS REY 1b

                  P

                  HC-T(FR)(1)(2)(3), HC-NT(1)(2)(3), NHC-NT(2)(6)(16)

                  Þorlákshöfn

                  IS THH1

                  P

                  HC-T(FR)(1)(2)(3), HC-NT(6), NHC-NT(6)

      Maa: Norja

                  1

                  2

                  3

                  4

                  5

                  6

                  Borg

                  NO BRG 1

                  P

                  HC (2), NHC(2)

                  E(7)

                  Båtsfjord

                  NO BJF 1

                  P

                  HC-T(FR)(1)(2)(3), HC-NT(1)(2)(3)

                  Egersund

                  NO EGE 1

                  P

                  HC-NT(6), NHC-NT(6)(16)

                  Hammerfest

                  NO HFT 1

                  P

                  Rypefjord

                  HC-T(FR)(1)(2)(3), HC-NT(1)(2)(3)

                  Honningsvåg

                  NO HVG 1

                  P

                  Honningsvåg

                  HC-T(FR)(1)(2)(3)

                  Kirkenes

                  NO KKN 1

                  P

                  HC-T(FR)(1)(2)(3), HC-NT(1)(2)(3)

                  Kristiansund

                  NO KSU 1

                  P

                  Kristiansund

                  HC-T(FR)(1)(2)(3), NHC-T(FR)(2)(3) HC-NT(6), NHC-NT(6)

                  Larvik

                  NO LAR 1

                  P

                  HC(2)

                  Måløy

                  NO MAY 1

                  P

                  Gotteberg

                  HC-T(FR)(1)(2)(3), NHC-T(FR)(2)(3)

                  Oslo

                  NO OSL 1

                  P

                  HC(2), NHC(2)

                  Oslo

                  NO OSL 4

                  A

                  HC(2), NHC(2)

                  U,E,O

                  Sortland

                  NO SLX 1

                  P

                  Sortland

                  HC-T(FR)(1)(2)(3)

                  Storskog

                  NO STS 3

                  R

                  HC, NHC

                  U,E,O

                  Tromsø

                  NO TOS 1

                  P

                  Bukta

                  HC-T(FR)(1)(2)(3)

                  Solstrand

                  HC-T(FR)(1)(2)(3)

                  Ålesund

                  NO AES 1

                  P

                  Breivika

                  HC-T(FR)(1)(2)(3), NHC-T(FR)(2)(3)

                  Skutvik

                  HC-T(1)(2)(3), HC-NT(6), NHC-T(FR) (2)(3), NHC-NT(6)